มันคืออะไรคะ มันเกิดขึ้นตอนไหนก็ไม่รู้ พอสังเกตก็เห็นเเล้วค่ะ เป็นสลับข้างบ้าง หรืออาจเป็นเพราะช่วงนี้ไม่ค่อยได้กินข้าว หรืออะไร ขอสอบถามคุณด้วยนะคะขอบค่ะ
สวัสดีค่ะ จุดสีส้มแดงที่บริเวณแขนนั้นอาจเกิดจาก จุดเลือกออกใต้ชั้นผิวหนังจากเส้นเลือดฝอยที่มีการฉีกขาดเช่นถูกกระทบกระแทก การไปเกาหรือขีดข่วนแรงๆ การขาดวิตามินซีทำให้มีจ้ำเลือดออกตามตัว การมีเกล็ดเลือดต่ำหรือมีโปรตีนที่ใช้ในการแข็งตัวของเลือดผิดปกติทำให้เลือดออกง่ายขึ้น หรือเป็นจุดที่เกิดจากผื่นผิวหนังอักเสบจากภูมิแพ้ การแพ้สัมผัส การติดเชื้อแบคทีเรียที่ผิวหนัง หากมีไข้ร่วมด้วยอาจเป็นไข้เลือดออกที่ทำให้เกล็ดเลือดต่ำและมีจ้ำเลือดตามตัวได้ เป็นต้นโดยเบื้องต้นไม่ไปแกะเกาบริเวณที่เป็น ระวังการกระทบกระแทกที่บริเวณดังกล่าว รับประทานอาหารให้ครบทุกหมู่ เน้นผักผลไม้ที่มีวิตามินซีร่วมด้วยควรไปพบแพทย์หากจุดดังกล่าวเป็นมากขึ้นเรื่อยๆ ไม่ทุเลาลงไป ลุกลามเป็นบริเวณกว้าง เจ็บ หรือคัน หรือมีเลือดไหลออกมาให้เห็น